CELEX: 32019R2155
Language: bg
Date: 2019-12-05 00:00:00
Title: Регламент (ЕС) 2019/2155 На Европейската Централна Банка от 5 декември 2019 година за изменение на Регламент (ЕС) № 1163/2014 относно надзорните такси (ЕЦБ/2019/37)

17.12.2019   
               
               
                  BG
               
               
                  Официален вестник на Европейския съюз
               
               
                  L 327/70
               
            
         РЕГЛАМЕНТ (ЕС) 2019/2155 НА ЕВРОПЕЙСКАТА ЦЕНТРАЛНА БАНКА
         от 5 декември 2019 година
         за изменение на Регламент (ЕС) № 1163/2014 относно надзорните такси (ЕЦБ/2019/37)
         УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз,
         като взе предвид Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (1), и по-специално член 4, параграф 3, втора алинея, член 30 и член 33, параграф 2, втора алинея от него,
         като взе предвид публичната консултация и анализа, проведени в съответствие с член 30, параграф 2 от Регламент (ЕС) № 1024/2013,
         като има предвид, че:
         
                     (1)
                  
                  
                     Регламент (ЕС) № 1163/2014 на Европейската централна банка (ЕЦБ/2014/41) (2) урежда: реда и условията за изчисляване на общата сума на годишните надзорни такси, налагани по отношение на поднадзорните лица и поднадзорните групи; методологията и критериите за изчисляване на годишната надзорна такса, която се заплаща от всяко поднадзорно лице и всяка поднадзорна група; и процедурата за събирането от ЕЦБ на годишните надзорни такси.
                  
               
                     (2)
                  
                  
                     Съгласно член 17, параграф 2 от Регламент (ЕС) № 1163/2014 (ЕЦБ/2014/41) в срок до 2017 г. ЕЦБ трябва да извърши преглед на регламента, по-специално по отношение на методологията и критериите за изчисляване на налаганите на всяко поднадзорно лице и поднадзорна група годишни надзорни такси.
                  
               
                     (3)
                  
                  
                     На 2 юни 2017 г. ЕЦБ започна открита публична консултация, насочена към събиране на коментари от заинтересовани страни с оглед на оценката на възможни подобрения в Регламент (ЕС) № 1163/2014 (ЕЦБ/2014/41). Публичната консултация приключи на 20 юли 2017 г.
                  
               
                     (4)
                  
                  
                     Като взе предвид получените отговори, ЕЦБ извърши преглед на Регламент (ЕС) № 1163/2014 (ЕЦБ/2014/41) и стигна до заключението, че регламентът следва да бъде изменен.
                  
               
                     (5)
                  
                  
                     По-специално ЕЦБ реши вече да не изисква авансово плащане на годишните надзорни такси. Таксите следва да бъдат налагани едва след края на съответния период на таксуване, когато са определени действителните годишни разходи. Референтната дата за факторите за таксата като общо правило следва да остане 31 декември на предходния период на таксуване, за да се осигури достатъчно време за валидиране на факторите за таксата.
                  
               
                     (6)
                  
                  
                     За по-голямата част от задължените лица за таксата ЕЦБ вече получава информация относно общите активи и общите рискови експозиции съгласно Регламент за изпълнение (ЕС) № 680/2014 на Комисията (3) и Регламент (ЕС) 2015/534 на Европейската централна банка (ЕЦБ/2015/13) (4). Тази информация е налична за използване при изчисляването на тяхната годишна надзорна такса. Поради това нарочното събиране на факторите за таксата за тези задължени лица за таксата следва да бъде преустановено.
                  
               
                     (7)
                  
                  
                     Освен това ЕЦБ реши да намали надзорните такси, подлежащи на плащане от по-малко значими поднадзорни лица и по-малко значими поднадзорни групи с общи активи от 1 млрд. евро или по-малко. За тази цел минималният компонент на таксата за тези поднадзорни лица и поднадзорни групи следва да бъде наполовина.
                  
               
                     (8)
                  
                  
                     Освен това опитът с прилагането на Регламент (ЕС) № 1163/2014 (ЕЦБ/2014/41) от 2014 г. показа, че е уместно да се направят известни уточнения и технически изменения.
                  
               
                     (9)
                  
                  
                     Необходимо е да се предвидят преходни разпоредби по отношение на периода на таксуване 2020 г., тъй като тази година ще бъде първият период на таксуване, за който ЕЦБ вече не изисква авансово плащане на годишната надзорна такса. Поради това настоящият регламент следва да влезе в сила в началото на 2020 г.
                  
               
                     (10)
                  
                  
                     Поради това Регламент (ЕС) № 1163/2014 (ЕЦБ/2014/41) следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменения
            Регламент (ЕС) № 1163/2014 (EЦБ/2014/41) се изменя, както следва:
            
                        1.
                     
                     
                        Член 2 се изменя, както следва:
                        
                                    а)
                                 
                                 
                                    точка 9 се заличава;
                                 
                              
                                    б)
                                 
                                 
                                    точки 12 и 13 се заменят със следното:
                                    
                                                „12.
                                             
                                             
                                                „общи активи“ означава:
                                                
                                                            а)
                                                         
                                                         
                                                            за поднадзорна група — общата стойност на активите, определена в съответствие с член 51 от Регламент (ЕС) № 468/2014 (ЕЦБ/2014/17), с изключение на активите на дъщерните предприятия, установени в неучастващи държави членки и трети държави, освен в случаите, в които поднадзорната група реши друго в съответствие с член 10, параграф 3, буква в);
                                                         
                                                      
                                                            б)
                                                         
                                                         
                                                            за клон, заплащащ такса — общата стойност на активите, отчетена за пруденциални цели. Когато общата стойност на активите не трябва да бъде отчитана за пруденциални цели, „общи активи“ означава общата стойност на активите, определена въз основа на последния одитиран годишен отчет, изготвен в съответствие с Международните стандарти за финансово отчитане (МСФО), приложими в рамките на Съюза в съответствие с Регламент (ЕО) № 1606/2002 на Европейския парламент и на Съвета (*1), а ако този годишен отчет не е наличен — въз основа на годишния отчет, изготвен в съответствие с приложимите национални счетоводни закони. За клоновете, заплащащи такса, които не изготвят годишни отчети, „общи активи“ означава общата стойност на активите, определена в съответствие с член 51, параграф 5 от Регламент (ЕС) № 468/2014 (ЕЦБ/2014/17);
                                                         
                                                      
                                                            в)
                                                         
                                                         
                                                            за два или повече клона, заплащащи такса, които се считат за един клон в съответствие с член 3, параграф 3 — сумата на общата стойност на активите, определена съответно за всеки клон, заплащащ такса;
                                                         
                                                      
                                                            г)
                                                         
                                                         
                                                            във всички други случаи — общата стойност на активите, определена в съответствие с член 51 от Регламент (ЕС) № 468/2014 (ЕЦБ/2014/17).
                                                         
                                                      
                                          
                                                13.
                                             
                                             
                                                „обща рискова експозиция“ означава:
                                                
                                                            а)
                                                         
                                                         
                                                            за поднадзорна група — размерът, определен на най-високото равнище на консолидация в участващите държави членки и изчислен в съответствие с член 92, параграф 3 от Регламент (ЕС) № 575/2013 на Европейския парламент и на Съвета (*2), с изключение на размера на рисковата експозиция на дъщерни предприятия, установени в неучастващи държави членки и трети държави, освен в случаите, в които поднадзорната група реши друго в съответствие с член 10, параграф 3, буква в);
                                                         
                                                      
                                                            б)
                                                         
                                                         
                                                            за клон, заплащащ такса, и за два или повече клона, заплащащи такса, които се считат за един клон в съответствие с член 3, параграф 3 — нула;
                                                         
                                                      
                                                            в)
                                                         
                                                         
                                                            във всички други случаи — размерът, изчислен в съответствие с член 92, параграф 3 от Регламент (ЕС) № 575/2013.
                                                         
                                                      
                                          
                                       (*1)  Регламент (ЕО) № 1606/2002 на Европейския парламент и на Съвета от 19 юли 2002 г. относно прилагането на международните счетоводни стандарти (ОВ L 243, 11.9.2002 г., стр. 1)."
                        
                                    
                                       (*2)  Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (ОВ L 176, 27.6.2013 г., стр. 1).“"
                        
                                 
                              
                  
                        2.
                     
                     
                        Член 4 се изменя, както следва:
                        
                                    а)
                                 
                                 
                                    в параграф 1 буква в) се заменя със следното:
                                    
                                                „в)
                                             
                                             
                                                определено в съответствие с разпоредбите на параграф 2 в случай на група лица, заплащащи такса.“;
                                             
                                          
                              
                                    б)
                                 
                                 
                                    параграф 2 се заменя със следното:
                                    
                                                „2.
                                             
                                             
                                                Без да се засягат договореностите в рамките на групата лица, заплащащи такса, по отношение на разпределянето на разходите, групата лица, заплащащи такса, се счита за едно цяло. Всяка група лица, заплащащи такса, определя задълженото лице за таксата за цялата група и уведомява ЕЦБ кое е то. Задълженото лице за таксата трябва да е установено в участваща държава членка. Това уведомление се счита за валидно само ако:
                                                
                                                            а)
                                                         
                                                         
                                                            в него е посочено наименованието на групата, обхваната от уведомлението;
                                                         
                                                      
                                                            б)
                                                         
                                                         
                                                            е подписано от задълженото лице за таксата от името на всички поднадзорни лица от групата;
                                                         
                                                      
                                                            в)
                                                         
                                                         
                                                            е получено от ЕЦБ най-късно до 30 септември всяка година, за да бъде взето предвид за издаването на известието за таксата по отношение на този период на таксуване.
                                                         
                                                      
                                          Ако ЕЦБ получи навреме повече от едно уведомление за група лица, заплащащи такса, предимство има последното уведомление, получено от ЕЦБ до 30 септември. Ако поднадзорно лице стане част от поднадзорната група след като ЕЦБ е получила валидно уведомление за задълженото лице за таксата, освен ако ЕЦБ не бъде уведомена за друго в писмена форма, това уведомление се счита за подписано също и от негово име.“
                                 
                              
                  
                        3.
                     
                     
                        Член 5 се изменя, както следва:
                        
                                    а)
                                 
                                 
                                    в параграф 2 второто изречение се заличава;
                                 
                              
                                    б)
                                 
                                 
                                    добавя се следният параграф 4:
                                    
                                                „4.
                                             
                                             
                                                В рамките на четири месеца след края на периода на таксуване общата сума на годишните надзорни такси за всяка категория поднадзорни лица и поднадзорни групи за този период на таксуване се публикува на уебсайта на ЕЦБ.“
                                             
                                          
                              
                  
                        4.
                     
                     
                        Член 6 се заличава.
                     
                  
                        5.
                     
                     
                        Член 7 се изменя, както следва:
                        
                                    а)
                                 
                                 
                                    заглавието се заменя със следното:
                                    „Нови поднадзорни лица, лица, които вече не са поднадзорни, или промяна на статута“
                                 
                              
                                    б)
                                 
                                 
                                    параграф 2 се заменя със следното:
                                    
                                                „2.
                                             
                                             
                                                Когато след решение на ЕЦБ с такова действие ЕЦБ поема прекия надзор над поднадзорно лице или поднадзорна група съгласно член 45 от Регламент (ЕС) № 468/2014 (ЕЦБ/2014/17) или прекият надзор над поднадзорно лице или поднадзорна група от ЕЦБ приключва съгласно член 46 от Регламент (ЕС) № 468/2014 (ЕЦБ/2014/17), годишната надзорна такса се изчислява въз основа на броя на месеците, за които поднадзорното лице или поднадзорната група са били под пряк или непряк надзор на ЕЦБ на последния ден на месеца.“
                                             
                                          
                              
                  
                        6.
                     
                     
                        Член 9 се заличава;
                     
                  
                        7.
                     
                     
                        Член 10 се изменя, както следва:
                        
                                    а)
                                 
                                 
                                    в параграф 3 буква а) се заменя със следното:
                                    
                                                „а)
                                             
                                             
                                                факторите за таксата, използвани за определяне на дължимата годишна надзорна такса за всяко поднадзорно лице или всяка поднадзорна група, са размерът към референтната дата на:
                                                
                                                            i)
                                                         
                                                         
                                                            общите активи; и
                                                         
                                                      
                                                            ii)
                                                         
                                                         
                                                            общата рискова експозиция;“
                                                         
                                                      
                                          
                              
                                    б)
                                 
                                 
                                    в параграф 3 буква в) се заличава и се вмъкват следните букви ба), бб), бв) и бг):
                                    
                                                „ба)
                                             
                                             
                                                факторите за таксата се определят за всеки период на таксуване въз основа на данните, отчетени от поднадзорните лица за пруденциални цели с референтна дата 31 декември на предходния период на таксуване;
                                             
                                          
                                                бб)
                                             
                                             
                                                когато поднадзорно лице изготвя годишни отчети, включително консолидирани годишни отчети на базата на счетоводна година, която не съвпада с календарната година, референтната дата за общите активи е датата на годишното счетоводно приключване, съответстваща на предходния период на таксуване;
                                             
                                          
                                                бв)
                                             
                                             
                                                когато поднадзорно лице или поднадзорна група са учредени след референтната дата, посочена в буква ба) или бб), но преди 1 октомври на периода на таксуване, за който е определена таксата, и следователно не съществуват фактори за таксата с тази референтна дата, референтната дата за факторите за таксата е краят на тримесечието, което е най-близо до референтната дата, посочена в буква ба) или бб);
                                             
                                          
                                                бг)
                                             
                                             
                                                за поднадзорните лица и поднадзорните групи, за които не се прилага задължително отчитане на информация за пруденциални цели, или за поднадзорните групи, които в съответствие с буква в) изключват активите и/или размера на рисковата експозиция на дъщерните предприятия, установени в неучастващи държави членки и трети държави, факторите за таксата се определят въз основа на информация, отчетена от тях отделно за целите на изчисляване на надзорната такса. Факторите за таксата се предоставят на съответния НКО с референтната дата, определена съгласно буква ба), бб) или бв), съгласно решение на ЕЦБ;“
                                             
                                          
                              
                                    в)
                                 
                                 
                                    в параграф 3 буква в) се заменя със следното:
                                    
                                                „в)
                                             
                                             
                                                за целите на изчисляването на факторите за таксата поднадзорните групи следва по правило да изключват активите и размера на рисковата експозиция на дъщерните предприятия, установени в неучастващи държави членки и трети държави. Поднадзорните групи могат да решат да не изключват тези активи и/или размера на рисковата експозиция при определянето на факторите за таксата;“
                                             
                                          
                              
                                    г)
                                 
                                 
                                    параграф 4 се заменя със следното:
                                    
                                                „4.
                                             
                                             
                                                Сумата на общите активи на всички задължени лица за таксата и сумата на общата рискова експозиция на всички задължени лица за таксата се публикуват на уебсайта на ЕЦБ.“;
                                             
                                          
                              
                                    д)
                                 
                                 
                                    параграф 5 се заменя със следното:
                                    
                                                „5.
                                             
                                             
                                                В случай че задължено лице за таксата не предостави факторите за таксата, ЕЦБ ги определя съгласно решение на ЕЦБ.“;
                                             
                                          
                              
                                    е)
                                 
                                 
                                    в параграф 6 буква б) се заменя със следното:
                                    
                                                „б)
                                             
                                             
                                                минималният компонент на таксата се изчислява като фиксиран процент от общата сума на годишните надзорни такси за всяка категория поднадзорни лица и поднадзорни групи, както е определено в съответствие с член 8.
                                                
                                                            i)
                                                         
                                                         
                                                            За категорията на значимите поднадзорни лица и значимите поднадзорни групи фиксираният процент е 10 %. Тази сума се разделя поравно между всички задължени лица за таксата. За значимите поднадзорни лица и значимите поднадзорни групи с общи активи на стойност 10 млрд. евро или по-малко минималният компонент на таксата е наполовина.
                                                         
                                                      
                                                            ii)
                                                         
                                                         
                                                            За категорията на по-малко значимите поднадзорни лица и по-малко значимите поднадзорни групи фиксираният процент е 10 %. Тази сума се разделя поравно между всички задължени лица за таксата. За по-малко значимите поднадзорни лица и по-малко значимите поднадзорни групи с общи активи на стойност 1 млрд. евро или по-малко минималният компонент на таксата е наполовина;“
                                                         
                                                      
                                          
                              
                                    ж)
                                 
                                 
                                    в параграф 6, буква в) думите „членове 8 и 9“ се заменят с „член 8“;
                                 
                              
                                    з)
                                 
                                 
                                    в параграф 6 последната алинея се заменя със следното:
                                    „Въз основа на изчислението, направено съгласно настоящия параграф, и на факторите за таксата, определени съгласно настоящия член, ЕЦБ взема решение относно годишната надзорна такса, дължима от всяко задължено лице за таксата. Дължимата годишна надзорна такса се съобщава на задълженото лице с известието за таксата.“
                                 
                              
                  
                        8.
                     
                     
                        В член 12 параграф 1 се заменя със следното:
                        
                                    „1.
                                 
                                 
                                    Известие за таксата се издава ежегодно от ЕЦБ до всяко задължено лице за таксата в срок до шест месеца от началото на следващия период на таксуване.“
                                 
                              
                  
                        9.
                     
                     
                        В член 13, параграф 1 второто изречение се заличава.
                     
                  
                        10.
                     
                     
                        Член 16 се заличава.
                     
                  
                        11.
                     
                     
                        Член 17 се изменя, както следва:
                        
                                    а)
                                 
                                 
                                    заглавието се заменя със следното:
                                    „Докладване“;
                                 
                              
                                    б)
                                 
                                 
                                    параграф 2 се заменя със следното:
                                    
                                                „2.
                                             
                                             
                                                В срок до четири месеца от началото на всеки период на таксуване прогнозният размер на годишните разходи за този период на таксуване се публикува на уебсайта на ЕЦБ.“
                                             
                                          
                              
                  
                        12.
                     
                     
                        Вмъква се следният член 17а:
                        
                           „Член 17а
                           Преходни разпоредби за периода на таксуване 2020 г.
                           
                              1.   Годишната надзорна такса, дължима по отношение всяко поднадзорно лице и всяка поднадзорна група за периода на таксуване 2020 г., се посочва в известието за таксата, издадено до съответното задължено лице за таксата през 2021 г.
                           
                           
                              2.   Излишъкът или дефицитът от периода на таксуване 2019 г., определен с приспадане на действителните годишни разходи, направени по отношение на този период на таксуване, от прогнозните годишни разходи, заложени за този период на таксуване, се отчита при определяне на годишните разходи за периода на таксуване 2020 г.“
                           
                        
                     
                  
         
            Член 2
            Влизане в сила
            Настоящият регламент влиза в сила на третия ден на публикуването му в Официален вестник на Европейския съюз.
            
            Настоящият регламент е задължителен в своята цялост и се прилага пряко в държавите членки в съответствие с Договорите.
         
         
            Съставено във Франкфурт на Майн на 5 декември 2019 година.
            
               
                  За Управителния съвет на ЕЦБ
               
               
                  Председател на ЕЦБ
               
               Christine LAGARDE
            
         
         
            (1)  ОВ L 287, 29.10.2013 г., стр. 63.
         
            (2)  Регламент (ЕС) № 1163/2014 на Европейската централна банка от 22 октомври 2014 г. относно надзорните такси (ЕЦБ/2014/41) (ОВ L 311, 31.10.2014 г., стр. 23).
         
            (3)  Регламент за изпълнение (ЕС) № 680/2014 на Комисията от 16 април 2014 г. за определяне, в съответствие с Регламент (ЕС) № 575/2013 на Европейския парламент и на Съвета, на техническите стандарти за изпълнение по отношение на предоставянето на информация от институциите на надзорните органи (ОВ L 191, 28.6.2014 г., стр. 1).
         
            (4)  Регламент (ЕС) 2015/534 на Европейската централна банка от 17 март 2015 г. относно отчитането на надзорна финансова информация (EЦБ/2015/13) (ОВ L 86, 31.3.2015 г., стр. 13).